ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-1074/98

υποβολή: Roberta Angelilli (NI) προς την Επιτροπή

(30 Μαρτίου 1998)

Θέμα: Παρατυπίες σε διαγωνισμό μηχανοργάνωσης

Με τις τρείς ερωτήσεις που υπέβαλα, την Ρ-1972/97(1), την Ρ-2841/98(2) και την Ε-3869/97(3), ζήτησα την άποψη της Επιτροπής σχετικά με τις παρατυπίες της διαδικασίας που ακολούθησε η Ιταλική Κυβέρνηση κατα την ανάθεση κατόπιν διαγωνισμού του έργου της μηχανοργάνωσης του ιταλικού Υπουργείου Παιδείας. Η Επιτροπή έλαβε την διαβεβαίωση της Ιταλικής Κυβέρνησης ως προς τους ισχυρισμούς μου, ήτοι ότι η εταιρεία Tele Sistemi Ferroviari του ομίλου Ferovie dello Stato (FS) παραχωρήθηκε απο την Ιταλική Κυβέρνηση μετά την υποβολή της προσφοράς για τη συμμετοχή στην προκήρυξη του διαγωνισμού, πριν όμως απο την οριστική ανάθεση του έργου. Για το λόγο αυτό οι FS παρέμειναν στον Προσωρινό Όμιλο των επιχειρήσεων στις οποίες ανατέθηκε το έργο, με την EDS να στερείται τη μοναδική εξειδικευμένη επι του τομέως εταιρία. Εάν τούτο επιβεβαιωνόταν, θα είχε ως συνέπεια κατά τη στιγμή της ανάθεσης οι FS να μην διαθέτουν κανένα τίτλο που να τους επιτρέπει να συμμετέχουν στον όμιλο επιχειρήσεων, αλλά και η ίδια η προσφορά που κατέθεσε ο εν λόγω όμιλος παρουσίαζε τυπικά κωλύματα, ως μη πληρούσα τους απαιτούμενους όρους της προκήρυξης απο πλευράς μιάς απο τις επιχειρήσεις που έλαβαν μέρος στον διαγωνισμό. Πράγματι οι FS δεν έχουν καμιά αρμοδιότητα καιδεν ανταποκρίνονται στους όρους του διαγωνισμού. Πρέπει να διευκρινισθεί εάν ορθώς ηγνοήθη το στοιχείο αυτό και συνεπώς το έργο να ανατεθεί στην RTI EDS.

Ερωτάται η Επιτροπή:

1. εάν, βάσει των ανωτέρω, είναι δυνατόν να υποτεθεί λ.χ. ότι η British Railwais συμπράττει ελευθέρως αύριο μέσω μιάς RTI με την IBM, προκειμένου να συμμετάσχει σε δημόσιους διαγωνισμούς για την παροχή υπηρεσιών μηχανοργάνωσης στα κράτη μέλη;

2. εάν η διαδικασία αυτή μπορεί να ακολουθηθεί ακόμη και προκειμένου περί διαγωνισμών που απαιτούν ειδικούς όρους με αποδεδειγμένη πείρα στον τομέα της πληροφορικής;

3. εάν, τέλος, τα κράτη μέλη που θα επιχειρούσαν να ακολουθήσου το παράδειγμα της ιταλικής κυβέρνησης, δεν έχουν τουλάχιστον την υποχρέωση να διευκρινίζουν, ήδη απο της πρικηρύξεως του διαγωνισμού ότι οι απαιτούμενοι όροι μπορούν να παύσουν να ισχύουν, κατά το διάστημα μεταξύ προκήρυξης του διαγωνισμού και ανάθεσης του έργου, έχοντας ως εκ τούτου μία αποκλειστικώς προσωρινή ισχύ, με σκοπό να εκλάβουν απλώς τη μορφή δημόσιου διαγωνισμού.

Απάντηση του κ.Monti εξ ονόματος της Επιτροπής

(8 Ιουνίου 1998)

Βάσει των πληροφοριών που υπέβαλαν οι ιταλικές αρχές στην Επιτροπή κατόπιν σχετικού αιτήματός της, δεν φαίνεται ότι η πώληση από την Ferrovi dello Stato της εταιρείας T.S.F. την εμπόδισε να συμμετάσχει, ως μέλος της κοινοπραξίας της οποίας επικεφαλής ήταν η εταιρεία EDS UK, στο διαγωνισμό για το σύστημα πληροφορικής του ιταλικού Υπουργείου Παιδείας.

Αντίθετα, φαίνεται ότι παρά την παραπάνω πώληση, η Ferrovie dello Stato διατήρησε την ταυτότητά της καθώς και τον ρόλο της στο εσωτερικό της κοινοπραξίας για την υλοποίηση του αντικειμένου του διαγωνισμού.

(1) EE C 45 της 10.02.1998, σ. 132.

(2) EE C 117, 16.4.1998, 76.

(3) EE C 196, 22.6.1998, 24.
ΓΡΑΠΤΗ ΕΡΩΤΗΣΗ αρ θ. 238/98 του Maria ESTEVAN BOLEA προς την Επ τροπή. Βιοποικιλία



Επίσημη Εφημερίδα αριθ. C 386 της 11/12/1998 σ. 0007



ΓΡΑΠΤΗ ΕΡΩΤΗΣΗ E-0238/98 υποβολή: María Estevan Bolea (PPE) προς την Επιτροπή (13 Φεβρουαρίου 1998) Θέμα: Βιοποικιλία Πώς έχει προβλέψει η Επιτροπή - μέσα από την αρχή προτεραιότητας της διατήρησης "in situ" έναντι της διατήρησης "ex situ" που θεμελιώνει η Σύμβαση Βιοποικιλίας - τη διατήρηση και τη συντήρηση των οικοσυστημάτων και φυσικών οικοτόπων έναντι των ενεργειών για την αποκατάσταση των οικοσυστημάτων υπό παρακμή; Εξετάζει η Επιτροπή ένα σύστημα καθορισμού κριτηρίων σε αυτόν τον τομέα;
ΓΡΑΠΤΗ ΕΡΩΤΗΣΗ E-1237/98

υποβολή: Allan Macartney (ARE) προς την Επιτροπή

(29 Απριλίου 1998)

Θέμα: Φόρος επί των ασφαλίστρων στο Ηνωμένο Βασίλειο

Έχει εξετάσει η Επιτροπή τον αντίκτυπο που έχει ένας υψηλότερος συντελεστής φορολόγησης των ασφαλίστρων στον τομέα της ενοικίασης και λιανικής πώλησης ηλεκτρικών ειδών, στον ταξιδιωτικό τομέα και στον τομέα των οχημάτων με κινητήρα στο Ηνωμένο Βασίλειο;

Ο φόρος επί των ασφαλίστρων θεσπίσθηκε προκειμένου να αποφευχθεί η "μετατόπιση της αξίας". Έχει εκτιμήσει η Επιτροπή το μέγεθος του αντικτύπου που έχει για την αγορά ταξιδιωτικών ασφαλίσεων, στην οποία μάλλον είναι αδύνατη η "μετατόπιση της αξίας", η θέσπιση ενός υψηλότερου συντελεστή φορολόγησης για τα ασφάλιστρα; Γνωρίζει η Επιτροπή το γεγονός ότι από τότε που θεσπίσθηκε ο υψηλότερος αυτός συντελεστής φορολόγησης, ο αριθμός των πολιτών που προμηθεύονται ταξιδιωτική ασφάλιση έχει μειωθεί;

Επιπλέον, γνωρίζει η Επιτροπή ότι λόγω του υψηλότερου συντελεστού φορολόγησης των ασφαλίστρων, οι μη βασιζόμενες σε ασφαλίσεις εγγυήσεις για τα οχήματα με κινητήρα έχουν αυξηθεί με συνέπεια να μειωθεί η προστασία των ιδιοκτητών αυτοκινήτων στο ΗΒ;

Η θέσπιση ενός υψηλότερου συντελεστή φορολόγησης για τα ασφάλιστρα στους εν λόγω τομείς είναι σύμφωνη με την αρχή της ελευθερίας ως προς την παροχή υπηρεσιών και με την σχετική με τον ανταγωνισμό νομοθεσία της ΕΚ;

Έχει ανταποκριθεί η Επιτροπή στις καταγγελίες σχετικά με τον φόρο των ασφαλίστρων από τους τομείς που έχουν πληγεί από τη θέσπισή του και, εάν ναι, ποιά μέτρα έχει λάβει η Επιτροπή για την διευθέτηση του προβλήματος;

Απάντηση του κ.Van Miert εξ ονόματος της Επιτροπής

(15 Ιουνίου 1998)

Το 1997, η Επιτροπή έλαβε πολλές καταγγελίες όσον αφορά την αύξηση του φόρου επί των ασφαλίστρων στον ταξιδιωτικό τομέα και στον τομέα της λιανικής πώλησης ηλεκτρικών ειδών, και η εξέτασή τους διενεργείται επί του παρόντος ιδίως δυνάμει του άρθρου 92 της συνθήκης ΕΚ. Οι βρετανικές αρχές αύξησαν τον προαναφερόμενο συντελεστή φορολόγησης την 1 η Απριλίου 1997 στο πλαίσιο των μέτρων για την καταπολέμηση της απάτης που συνδέεται με τον ΦΠΑ.

Μετά από συζητήσεις που διεξήχθησαν κατά τα τέλη του 1997 μεταξύ των βρετανικών αρχών και της Επιτροπής, οι τελευταίες πληροφόρησαν την Επιτροπή, με επιστολή της 6ης Μαΐου 1997, για την επέκταση του υψηλότερου συντελεστή φορολόγησης των ασφαλίστρων σε όλα τα επαγγέλματα που πωλούν ταξιδιωτικές ασφάλειες. Το μέτρο αυτό θα αρχίσει να ισχύει από την 1 η Αυγούστου 1998. Η Επιτροπή θεωρεί ότι με την απόφαση αυτή καταργούνται οι διακρίσεις που εισήγαγε η αύξηση του συντελεστή φορολόγησης που καθιερώθηκε το 1997 καθώς και οι δυνητικές συνέπειες ενίσχυσης για τα επαγγέματα που δεν υπόκειντο σε φόρο.

Επιπλέον, η Επιτροπή συνεχίζει την εξέταση των μέτρων για την αύξηση του φόρου επί των ασφαλίστρων όσον αφορά τα ηλεκτρικά είδη.

Η Επιτροπή θα απαντήσει στους καταγγέλλοντες μόλις καταλήξει σε συμπέρασμα όσον αφορά τις συνέπειες των υπό εξέταση μέτρων.
ΓΡΑΠΤΗ ΕΡΩΤΗΣΗ E-1105/98

υποβολή: Panayotis Lambrias (PPE) προς την Επιτροπή

(8 Απριλίου 1998)

Θέμα: Ηλεκτρονικό εμπόριο και φορολογικά συστήματα των κρατών μελών

Δεδομένου του συνεχώς αυξανομένου ρόλου που διαδραματίζει το ηλεκτρονικό εμπόριο στην οικονομία της Ευρωπαϊκής Ένωσης και της ραγδαίας ταχύτητας με την οποία αναπτύσσεται, ερωτάται η Επιτροπή τι άμεσα μέτρα προτίθεται να λάβει ώστε να προβλεφθούν αποτελεσματικές και εναρμονισμένες ρυθμίσεις στα φορολογικά συστήματα των κρατών μελών και να αποφευχθούν προβλήματα λειτουργίας στο μέλλον, σε συνέχεια των θέσεων που ανέπτυξε στην ανακοίνωση "Μία Ευρωπαϊκή πρωτοβουλία στο ηλεκτρονικό εμπόριο".

Απάντηση του κ.Monti Εξ ονόματος της Επιτροπής

(12 Ιουνίου 1998)

Η Επιτροπή έστρεψε την προσοχή της διεθνούς κοινότητας στη σφαιρική διάσταση μιας σειράς θεμάτων που συνδέονται με το ηλεκτρονικό εμπόριο, περιλαμβανομένης της φορολόγησης, καθώς και στην ανάγκη της ενίσχυσης ενός διεθνούς συντονισμού, ιδίως στην ανακοίνωση "Συνοχή και κοινωνία των πληροφοριών"(1).

Η Επιτροπή εργάζεται από το Μάρτιο του 1997 για την εξέταση της διασύνδεσης μεταξύ του νέου φαινομένου ηλεκτρονικού εμπορίου και της έμμεσης φορολογίας, μια εργασία την οποία υποστήριξαν οι γενικοί διευθυντές των αρμοδίων διοικητικών αρχών των κρατών μελών.

Στη δήλωση που έγινε εκ μέρους της Επιτροπής και των ΗΠΑ σχετικά με το ηλεκτρονικό εμπόριο τον Δεκέμβριο του 1997, τα μέρη δεσμεύτηκαν καταβάλουν κάθε δυνατή προσπάθεια όσον αφορά την μη επιβολή οποιουδήποτε είδους εισαγωγικών τελών στις υπηρεσίες που παρέχονται διασυνοριακά με ηλεκτρονικά μέσα. Η άποψη αυτή αντικατροπτρίστηκε επίσης στην ανακοίνωση για το ηλεκτρονικό εμπόριο(2) που υποβλήθηκε από την Επιτροπή και τα κράτη μέλη της στον Παγκόσμιο Οργανισμό εμπορίου (ΠΟΕ) στις 23 Απριλίου 1998. Πάντως, υπάρχει γενική συμφωνία ότι οι βασικές αρχές του ΦΠΑ θα εφαρμόζονται στο ηλεκτρονικό εμπόριο, στους φόρους κατανάλωσης στην Κοινότητα, με τη χρήση διαδικασιών όσο το δυνατόν απλούστερων και σαφέστερων ώστε να αποφευχθεί η παρακώλυση της ανάπτυξης αυτού του νέου εμπορικού μέσου. Κατά συνέπεια, η Επιτροπή αναθεωρεί την τελωνειακή νομοθεσία καθώς και τη νομοθεσία ΦΠΑ και τις σχετικές διαδικασίες βάσει της ανάπτυξης του ηλεκτρονικού εμπορίου και παρακολουθεί στενά και μελετά τις εξελίξεις των πρωτοκόλων διαχείρισης δικτύου καθώς και τις επιχειρηματικές πρακτικές κατά τρόπο ώστε να αναπτυχθούν λεπτομερώς επιθυμητές φορολογικές λύσεις και να τύχουν εφαρμογής αναλόγως των αναγκών.

Αυτή τη στιγμή η Επιτροπή συμμετέχει στις εργασίες άλλων διεθνών φόρουμ, ειδικότερα στο πλαίσιο του Οργανισμού Οικονομικής Συνεργασίας και Ανάπτυξης (ΟΟΣΑ) ώστε να διασφαλίσει την παροχή του απαραίτητου διεθμούς πλαισίου για τη φορολόγηση. Πράγματι αυτή τη στιγμή διεξάγονται εργασίες για την προετοιμασία "όρων πλαισίου" για τη φορολόγηση που πρόκειται να υποβληθούν στη διάσκεψη υπουργών του ΟΟΣΑ στην Οτάβα.

(1) COM(1998)50 τελικό.

(2) COM(1997)157 τελικό.
ΓΡΑΠΤΗ ΕΡΩΤΗΣΗ E-0240/98

υποβολή: María Estevan Bolea (PPE) προς την Επιτροπή

(13 Φεβρουαρίου 1998)

Θέμα: Βιοποικιλία

Δεδομένης της σημασίας της βιοποικιλίας για την προστασία του ευρωπαϊκού περιβάλλοντος, είναι βασικό η στρατηγική για την βιοποικιλία να στηριχτεί σε μία πλήρη ανάλυση της παρούσας κατάστασης, σε αντικειμενικούς σκοπούς προς επίτευξη, ξεκάθαρους στόχους και συγκεκριμένα μέσα. Υπό αυτή την έννοια, διατυπώνονται οι παρακάτω ερωτήσεις:

1. Πώς εξετάζεται η διατήρηση των σπάνιων ειδών χλωρίδας και πανίδας στη Στρατηγική της Ευρωπαϊκής Ένωσης ως απαραίτητα συστατικά της βιοποικιλίας; Προβλέπονται ειδικά προγράμματα δράσης σχετικά με αυτό το θέμα;

2. Υπάρχει αποτελεσματική και πραγματική συμμετοχή των υπηρεσιών που είναι υπεύθυνες για την εφαρμογή άλλων πολιτικών (Γεωργικής, Αλιευτικής, Μεταφορών και Ενέργειας, Τουρισμού, Διεθνούς Συνεργασίας...) που μπορούν να επηρεάσουν αρνητικά την βιοποικιλία στην Ευρωπαϊκή Ένωση;

3. Λαμβάνει υπ' όψη της η Επιτροπή για τη μελέτη της Στρατηγικής της Ευρωπαϊκής Ένωσης το γεγονός ότι για την εφαρμογή τέτοιων πολιτικών είναι σημαντικός ο βιολογικός πλούτος των χωρών για τη ρύθμιση αυτής της εφαρμογής;

4. Ποια μέτρα εξετάζει η Επιτροπή στο πλαίσιο της Στρατηγικής της Ευρωπαϊκής Ένωσης προκειμένου να ευνοήσει την εφαρμογή της Σύμβασης για το εθνικό εμπόριο των απειλούμενων με εξάλειψη άγριων ειδών πανίδας και χλωρίδας (CITES) έχοντας υπ' όψη την κοινοτική ευθύνη για τη διατήρηση και τη βιώσιμη χρήσιμοποίηση της βιοποικιλίας έξω από την Ένωση, ως καταναλωτής της βιοποικιλίας που προέρχεται από άλλες χώρες.
ΓΡΑΠΤΗ ΕΡΩΤΗΣΗ αρ θ. 239/98 του Maria ESTEVAN BOLEA προς την Επ τροπή. Βιοποικιλία



Επίσημη Εφημερίδα αριθ. C 386 της 11/12/1998 σ. 0007



ΓΡΑΠΤΗ ΕΡΩΤΗΣΗ E-0239/98 υποβολή: María Estevan Bolea (PPE) προς την Επιτροπή (13 Φεβρουαρίου 1998) Θέμα: Βιοποικιλία Ποιον ρόλο αναθέτει η Ευρωπαϊκή Ένωση στους Βοτανικούς Κήπους στο πλαίσιο της εφαρμογής της Στρατηγικής για τη Βιοποικιλία στα θέματα σχετικά τόσο με την διατήρηση "in situ" όσο και "ex situ"; Υπάρχει κάποια πρωτοβουλία για να δώσει συνοχή και συνέχεια στο Ψήφισμα του Ευρωπαϊκού Κοινοβουλίου σχετικά με τα Ζωολογικά Πάρκα και με τον ρόλο που μπορεί να τους ανατεθεί μέσα από την κοινοτική πολιτική διατήρησης;
ΓΡΑΠΤΗ ΕΡΩΤΗΣΗ E-0420/98

υποβολή: Graham Watson (ELDR) προς την Επιτροπή

(24 Φεβρουαρίου 1998)

Θέμα: Γερμανικό φορολογικό καθεστώς

Πριν δύο χρόνια οι γερμανικές αρχές θέσπισαν ένα φόρο, τον "Ausländersteuer", στον οποίον υπόκεινται όσοι απασχολούνται στον τομέα της άθλησης ή των τεχνών. Ο φόρος αυτός είναι πάγιος φόρος και ανέρχεται σε 25%. Είναι βρετανός πολίτης που εργάζεται στη Γερμανία και καταβάλλει 7% "Solidaritätszuschlag" (τέλος Αλληλεγγύης) επί του εισοδήματος, έχει δικαίωμα να απαιτήσει την επιστροφή του 25% από τη Finanzamt (Εφορία) εφόσον είναι βρετανός υπήκοος. Στην πραγματικότητα αυτό εμπερικλείει πολλές δυσκολίες.

Είναι ενήμερη η Επιτροπή για τον φόρος αυτόν; Πώς αποτιμά τις επιπτώσεις του; Δεν πιστεύει η Επιτροπή ότι η επιβολή του φόρου αυτού εμποδίζει την ελεύθερη διακίνηση πράγμα που θα μπορούσε να αποτελέσει αντικείμενο προσφυγής;

Απάντηση του κ.Monti εξ ονόματος της Επιτροπής

(5 Μαΐου 1998)

Η Επιτροπή είναι ενήμερη των μεταβολών της γερμανικής νομοθεσίας, βάσει των οποίων καταργήθηκε, το 1996, το ειδικό ποσοστό 15% του παρακρατούμενου φόρου, το οποίο επιβαλλόταν στις αμοιβές καλλιτεχνών και αθλητών μη μονίμων κατοίκων; έτσι, παρόμοιες αμοιβές υπόκεινται πλέον στο γενικό ελάχιστο ποσοστό 25% που χρεώνεται στη Γερμανία επί του εισοδήματος των μη μονίμων κατοίκων. Αναλόγως των εκάστοτε συνθηκών, ο εν λόγω φόρος ενδέχεται να επιστραφεί στο όλον ή εν μέρει κατά την υποβολή φορολογικής δήλωσης.

Επιπλέον, οι γερμανικοί φόροι επιτρέπουν έκπτωση του φόρου έναντι των φόρων του Ηνωμένου Βασιλείου που είναι πληρωτέοι για το ίδιο εισόδημα στο πλαίσιο της υφιστάμενης διμερούς φορολογικής σύμβασης.

Υπό τις συνθήκες αυτές και λαμβάνοντας υπόψη το γεγονός ότι οι φόροι εισοδήματος δεν εναρμονίζονται εντός της Κοινότητας, η Επιτροπή θεωρεί ότι δεν τίθεται θέμα νομικής αμφισβήτησης της σχετικής νομοθεσίας.
ΓΡΑΠΤΗ ΕΡΩΤΗΣΗ E-0756/98

υποβολή: Outi Ojala (GUE/NGL) προς την Επιτροπή

(18 Μαρτίου 1998)

Θέμα: Εξάλειψη των διακρίσεων βάσει των σεξουαλικών προτιμήσεων

Στην απόφασή του C-249/96 (Lisa Grant κατά South West Trains), το Δικαστήριο των Ευρωπαϊκών Κοινοτήτων διαπιστώνει ότι βάσει της Συνθήκης του Άμστερνταμ το Συμβούλιο δύναται, κατόπιν πρότασης της Επιτροπής και αφού διαβουλευτεί με το Κοινοβούλιο, να λάβει ορισμένα μέτρα για την εξάλειψη των διαφόρων μορφών διακριτικής μεταχείρισης, συμπεριλαμβανομένων των διακρίσεων βάσει των σεξουαλικών προτιμήσεων.

Παρά το γεγονός ότι η Συνθήκη του Άμστερνταμ δεν έχει ακόμη επικυρωθεί, η προετοιμασία των συμπεριλαμβανομένων σε αυτήν μεταρρυθμίσεων μπορεί και επιβάλλεται να αρχίσει αμέσως. Ποιά συγκεκριμένα μέτρα προτίθεται να λάβει η Επιτροπή για την εξάλειψη των διακρίσεων βάσει των σεξουαλικών προτιμήσεων στην Ευρωπαϊκή Ένωση και ποιά είναι η άποψή της σχετικά με τη συμμετοχή του Κοινοβουλίου στην προετοιμασία των μέτρων αυτών;

Απάντηση του κ.Flynn εξ ονόματος της Επιτροπής

(19 Μαΐου 1998)

Η Επιτροπή διερευνά προς το παρόν τις δυνατότητες που προσφέρονται από το άρθρο 13 του σχεδίου της συνθήκης του Άμστερνταμ και των συνεπειών του για την κοινοτική πολιτική. Κατά τη διάρκεια του 1998 θα ξεκινήσει ευρύς διάλογος για να προσδιοριστούν τα επόμενα βήματα σχετικά με το άρθρο 13, ώστε να εξασφαλιστεί διαδικασία ευρέων διαβουλεύσεων με όλους τους σημαντικούς παράγοντες σε θέματα καταπολέμησης των διακρίσεων. Στην εν λόγω διαδικασία θα συμμετάσχουν εκπρόσωποι του Κοινοβουλίου.

Η Επιτροπή δεν είναι προς το παρόν σε θέση να δώσει σαφή απάντηση στο αξιότιμο μέλος του Κοινοβουλίου σχετικά με τις πιθανές προτεραιότητες όσον αφορά τύπους διακρίσεων και συγκεκριμένες ενέργειες. Το ζήτημα αυτό θα εξαρτηθεί σε μεγάλο βαθμό από το αποτέλεσμα της διαδικασίας διαβουλεύσεων.
ΓΡΑΠΤΗ ΕΡΩΤΗΣΗ αρ θ. 718/98 tων βουλετών Amedeo AMADEO , Salvatore TATARELLA προς την Επ τροπή. Επιτροπή ΦΠΑ



Επίσημη Εφημερίδα αριθ. C 386 της 11/12/1998 σ. 0037



ΓΡΑΠΤΗ ΕΡΩΤΗΣΗ E-0718/98 υποβολή: Amedeo Amadeo (NI) και Salvatore Tatarella (NI) προς την Επιτροπή (18 Μαρτίου 1998) Θέμα: Επιτροπή ΦΠΑ Λαμβάνοντας υπόψη την "Πρόταση οδηγίας του Συμβουλίου για την τροποποίηση της οδηγίας 77/388/ΕΟΚ - κοινό σύστημα φόρου προστιθέμενης αξίας (η επιτροπή φόρου προστιθέμενης αξίας)" (έγγρ.COM(97)325 τελικό - 97/0186 CNS))(1), ζητείται από την Επιτροπή να δημοσιεύει προκαταβαλικά τις προτάσεις της προς την επιτροπή φόρου προστιθέμενης αξίας. Επί του παρόντος, για τις τροποποιήσεις στην κοινοτική νομοθεσία όσον αφορά τον ΦΠΑ απαιτείται έκδοση οδηγίας ή κανονισμού η δημοσίευση των οποίων υπό μορφή σχεδίου προσφέρει τη δυνατότητα σε όλα τα ενδιαφερόμενα μέρη να εκφράζουν τις παρατηρήσεις τους. Αυτό το μέτρο προστασίας των πολιτών θα μπορούσε να εφαρμοσθεί και στην περίπτωση των προτάσεων που υποβάλλονται στην επιτροπή ΦΠΑ. (1) EE C 278, 13.09.1997, σελ. 6.
ΓΡΑΠΤΗ ΕΡΩΤΗΣΗ E-0711/98

υποβολή: Amedeo Amadeo (NI) και Salvatore Tatarella (NI) προς την Επιτροπή

(18 Μαρτίου 1998)

Θέμα: Νομοθεσία στον τομέα των ειδών διατροφής - Υγεία των καταναλωτών

Όσον αφορά τις "Γενικές αρχές της νομοθεσίας τροφίμων στην Ευρωπαϊκή Ένωση" (Πράσινη Βίβλος της Επιτροπής) και την "Υγεία των καταναλωτών και ασφάλεια των τροφίμων" (Ανακοίνωση της Επιτροπής) (έγγρ.COM(97)176 τελικό και COM(97)183 τελικό).

Zητείται από την Επιτροπή να μεριμνήσει ώστε μόνο τα ζητήματα καθαρά τεχνικού χαρακτήρα να μεθοδεύονται στο πλαίσιο διαδικασιών επιτροπής, ενώ τα ζητήματα θεμελιώδους σημασίας να εξακολουθούν να εξαρτώνται από τη λήψη πολιτικών αποφάσεων.
ΓΡΑΠΤΗ ΕΡΩΤΗΣΗ E-0712/98

υποβολή: Amedeo Amadeo (NI) και Salvatore Tatarella (NI) προς την Επιτροπή

(18 Μαρτίου 1998)

Θέμα: Νομοθεσία στον τομέα των ειδών διατροφής - Υγεία των καταναλωτών

Όσον αφορά τις "Γενικές αρχές της νομοθεσίας τροφίμων στην Ευρωπαϊκή Ένωση" (Πράσινη Βίβλος της Επιτροπής) και την "Υγεία των καταναλωτών και ασφάλεια των τροφίμων" (Ανακοίνωση της Επιτροπής) (έγγρ.COM(97)176 τελικό και COM(97)183 τελικό).

Eρωτάται η Επιτροπή εάν δεν θεωρεί ότι οι αρχές ανάλυσης κινδύνου κατά το κρίσιμο σημείο ελέγχου θα έπρεπε να ισχύουν για όλη την τροφική αλυσίδα (από τον παραγωγό έως τον καταναλωτή), ασχέτως του τύπου και της διαστάσεως της υπό εξέταση αγροτικής εκμετάλλευσης.
ΓΡΑΠΤΗ ΕΡΩΤΗΣΗ E-1277/98

υποβολή: Gerhard Hager (NI) προς την Επιτροπή

(29 Απριλίου 1998)

Θέμα: Συμφωνία για την προστασία των οικονομικών συμφερόντων

Τα οικονομικά της Ευρωπαϊκής Κοινότητας καθίστανται όλο και συχνότερα στόχος κυρίως του οργανωμένου εγκλήματος. Για τη βελτίωση της συνεργασίας των κρατών μελών κατά τη διεξαγωγή των σχετικών ανακρίσεων υπεγράφη τον Ιούλιο του 1995 η Συμφωνία για την Προστασία των Οικονομικών Συμφερόντων της Κοινότητας.

1. Ποια κράτη μέλη έχουν κυρώσει έως τώρα την εν λόγω Συμφωνία;

2. Ποια μέτρα έχουν τεθεί σε εφαρμογή στα κράτη μέλη στο πλαίσιο της εν λόγω Συμφωνίας;

3. Πότε αναμένει η Επιτροπή ότι θα κυρωθεί πλήρως από όλα τα κράτη μέλη η εν λόγω Συμφωνία;

Απάντηση της καςGradin εξ ονόματος της Επιτροπής

(15 Ιουνίου 1998)

Η Επιτροπή θα παραπέμψει το Αξιότιμο Μέλος του Κοινοβουλίου στις απαντήσεις της στις γραπτές ερωτήσεις E-3349/97 της κας Torres Marques(1) και P-3615/97 της κας Kjer Hansen(2). Η κατάσταση δεν έχει αλλάξει σημαντικά από τότε που δόθηκαν αυτές οι απαντήσεις. Κανένα κράτος μέλος δεν έχει κυρώσει έως τώρα τη Συμφωνία για την προστασία των οικονομικών συμφερόντων της Κοινότητας. Αυτό θα πρέπει να γίνει το αργότερο μέχρι τα μέσα του 1998, προθεσμία που ορίσθηκε από το Συμβούλιο Δικαιοσύνης και Εσωτερικών Υποθέσεων, της 28ης Απριλίου 1997, στο σχέδιο δράσης για την καταπολέμηση του οργανωμένου εγκλήματος(3).

Ορισμένα κράτη μέλη έχουν κινήσει διαδικασίες για να εναρμονίσουν τις εθνικές τους νομοθεσίες. Η Επιτροπή γνωρίζει ότι το Υπουργείο Δικαιοσύνης της Αυστρίας έχει αναλάβει να τροποποιήσει τον αυστριακό ποινικό κώδικα. Στη Γερμανία, η νομική επιτροπή του Κοινοβουλίου έχει προτείνει την κύρωση. Άλλα κράτη μέλη έχουν ενημερώσει την Επιτροπή σχετικά με τις εσωτερικές διαδικασίες που έχουν κινήσει για να προετοιμάσουν την κύρωση.

Επιπλέον, η Επιτροπή θα ήθελε να επισημάνει ότι έως τώρα, δεν έχει λάβει καμία ανακοίνωση βάσει του άρθρου 10 της Συμφωνίας. Μόλις λάβει τις ανακοινώσεις αυτές, θα προβεί σε αξιολόγηση των διατάξεων με τις οποίες μεταφέρονται στο εθνικό δίκαιο οι υποχρεώσεις που επιβάλλει στα κράτη μέλη η εν λόγω Συμφωνία.

(1) EE C 117, 16.4.1998.

(2) EE C 134, 30.4.1998.

(3) EE C 251, 15.8.1997.
ΓΡΑΠΤΗ ΕΡΩΤΗΣΗ E-0710/98

υποβολή: Amedeo Amadeo (NI) και Salvatore Tatarella (NI) προς την Επιτροπή

(18 Μαρτίου 1998)

Θέμα: Νομοθεσία στον τομέα των ειδών διατροφής - Υγεία των καταναλωτών

Όσον αφορά τις "Γενικές αρχές της νομοθεσίας τροφίμων στην Ευρωπαϊκή Ένωση" (Πράσινη Βίβλος της Επιτροπής) και την "Υγεία των καταναλωτών και ασφάλεια των τροφίμων" (Ανακοίνωση της Επιτροπής) (έγγρ.COM(97)176 τελικό και COM(97)183 τελικό).

Zητείται από την Επιτροπή η εξασφάλιση ότι θα αποτελεί καθήκον των κρατών μελών, ως επικύρωση της οδηγίας 83/89/ΕΟΚ, να διαπιστώνουν ότι οι εθνικές τους διατάξεις δεν δημιουργούν εμπόδια στη λειτουργία της εσωτερικής αγοράς.
ΓΡΑΠΤΗ ΕΡΩΤΗΣΗ E-0933/98

υποβολή: Giuseppe Rauti (NI) προς την Επιτροπή

(26 Μαρτίου 1998)

Θέμα: Πώληση σε ιδιώτες των "Ιστορικών Χώρων" του Βασιλείου της Νότιας Ιταλίας

Μπορεί η Επιτροπή να παρέμβει ώστε να αποφευχθεί μια απερίγραπτη απόφαση της ιταλικής κυβέρνησης που ετοιμάζεται να πωλήσει σε ιδιώτες, ακόμη σε "ξεχωριστά τμήματα", δημόσια κτήματα στη Gaeta (LT) που σχετίζονται με ιστορικές μαρτυρίες της απελπισμένης αντίστασης των τελευταίων πολεμιστών του "Βασιλείου της Νότιας Ιταλίας";

Μεγάλη μερίδα της κοινής γνώμης κινείται κατά της παρανοϊκής αυτής απόφασης στην οποία αντιτίθεατι ομόφωνα και το Δημοτικό Συμβούλιο της πόλης της Gaeta. Φαίνεται παράλογο και προσβλητικό για την ιστορική μνήμη της Ιταλίας και ιδιαίτερα του Νότου, κτήρια και δομές όπως η "στήλη Philistal" με τις αποθήκες της, η "πυριτιδαποθήκη Trinita" και οι "στρατώνες των πρανών του Serapo" να ξεπουλιώνται για λίγες εκατοντάδες εκατομμυρίων λιρεττών στον πλειοδότη και να "ιδιωτικοποιούνται" λησμονώντας μεταξύ άλλων ότι ακριβώς τα αγαθά αυτά ιστορικής αξίας αποτελούν την πρωταρχική γη τουρισμού της Gaeta και εξέχουν σημείο αναφοράς για εκθέσεις, συναντήσεις και πολιτιστικά συνέδρια μεγάλης σημασίας και απήχησης.

Κατά τη γνώμη του υποφαινομένου η Ευρώπη δεν οικοδομείται μόνον με αγορές και τράπεζες και ότι αντίθετα, οι τελευταίες ουδεμία αξία έχουν εάν η Ευρωπαϊκή Ένωση δεν παρεμβαίνει για να προασπίσει τις "ρίζες της" και το ιστορικό της παρελθόν.

Απάντηση του κ.Oreja εξ ονόματος της Επιτροπής

(12 Μαΐου 1998)

Η Επιτροπή σημειώνει το αίτημα του αξιότιμου μέλους του Κοινοβουλίου, σχετικά με την πώληση σε ιδιώτες των ιστορικών χώρων του "Βασιλείου της Νότιας Ιταλίας". Θεωρεί ιδιαίτερα σημαντική την προστασία και την αξιοποίηση των εμβληματικών στοιχείων του καλλιτεχνικού και ιστορικού παρελθόντος της Ευρώπης, προσπάθεια στην οποία παρέχει τη στήριξή της ιδίως μέσω του προγράμματος Raphael. Εντούτοις, βάσει της αρχής της επικουρικότητας το εξεταζόμενο θέμα δεν θα μπορούσε να θεωρηθεί ότι εμπίπτει στην αρμοδιότητα της Επιτροπής, αλλά μάλλον σε εκείνη των ιταλικών αρχών.
ΓΡΑΠΤΗ ΕΡΩΤΗΣΗ E-0709/98

υποβολή: Amedeo Amadeo (NI) και Salvatore Tatarella (NI) προς την Επιτροπή

(18 Μαρτίου 1998)

Θέμα: Νομοθεσία στον τομέα των ειδών διατροφής - Υγεία των καταναλωτών

Όσον αφορά τις "Γενικές αρχές της νομοθεσίας τροφίμων στην Ευρωπαϊκή Ένωση" (Πράσινη Βίβλος της Επιτροπής) και την "Υγεία των καταναλωτών και ασφάλεια των τροφίμων" (Ανακοίνωση της Επιτροπής) (έγγρ.COM(97)176 τελικό και COM(97)183 τελικό).

Zητείται από την Επιτροπή να εξετάσει τη δυνατότητα προσφυγής σε μη υποχρεωτικά μέσα κατά κύριο λόγο πριν από τη δημιουργία νομοθετικών διατάξεων και να λάβει υπόψη την αρχή της αμοιβαίας αναγνώρισης ακόμη και στον τομέα των προαιρετικών μέσων.
ΓΡΑΠΤΗ ΕΡΩΤΗΣΗ E-0713/98

υποβολή: Amedeo Amadeo (NI) και Salvatore Tatarella (NI) προς την Επιτροπή

(18 Μαρτίου 1998)

Θέμα: Νομοθεσία στον τομέα των ειδών διατροφής - Υγεία των καταναλωτών

Όσον αφορά τις "Γενικές αρχές της νομοθεσίας τροφίμων στην Ευρωπαϊκή Ένωση" (Πράσινη Βίβλος της Επιτροπής) και την "Υγεία των καταναλωτών και ασφάλεια των τροφίμων" (Ανακοίνωση της Επιτροπής) (έγγρ.COM(97)176 τελικό και COM(97)183 τελικό).

Zητείται από την Επιτροπή να λάβει μέτρα ώστε η εναρμόνιση των διατάξεων ως προς την ποιότητα να ισχύει μόνο για υγειονομικά ζητήματα, ενώ κρίνεται ότι οι φραγμοί στο εμπόριο που δημιουργούνται από απαιτήσεις εθνικού χαρακτήρα πρέπει να αντιμετωπίζονται δια της συνεπούς εφαρμογής της αρχής της αμοιβαίας αναγνώρισης.